Αυτό το λήμμα αφορά το γυναικείο τμήμα καλαθοσφαίρισης του Φιλίππου Βέροιας.  Για τον ευρύτερο σύλλογο, δείτε: Α.Σ. Φίλιππος Βέροιας.  

Ο **Αθλητικός Σύλλογος Φίλιππος Βέροιας** είναι ελληνικό αθλητικό σωματείο που δραστηριοποιείται στην πόλη της Βέροιας, στην Ημαθία, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1962 και αγωνίζεται με χρώματα το κόκκινο και το λευκό. Αντλεί το όνομά του από τον Βασιλιά της Μακεδονίας, Φίλιππο Β'.

Το γυναικείο τμήμα καλαθοσφαίρισης του συλλόγου, που σήμερα παραμένει ανενεργό, διέθετε τη νομική μορφή ερασιτεχνικού σωματείου. Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου «Δημήτριος Βικέλας» στο Μακροχώρι Ημαθίας.

Τμήμα καλαθοσφαίρισης γυναικών
------------------------------

### Ιστορική αναδρομή

#### Ίδρυση και διακρισεις σε τοπικό επίπεδο

Ο Φίλιππος Βέροιας αποτελεί ένα από τα παλαιότερα σωματεία της Κεντρικής Μακεδονίας (εκτός της Θεσσαλονίκης) που ασχολήθηκαν με το άθλημα της καλαθοσφαίρισης. Το ανδρικό τμήμα δημιουργήθηκε το 1962, προτού καν ξεκινήσει τη λειτουργία της η τότε Τοπική Επιτροπή της Ε.Ο.Κ. για την Κεντροδυτική Μακεδονία (πρόδρομος της σημερινής Ένωσης Καλαθοσφαιρικών Σωματείων Κεντρικής Μακεδονίας, μέλος της οποίας σήμερα αποτελεί ο Φίλιππος).

Το γυναικείο τμήμα του συλλόγου έχει διακριθεί στο παρελθόν σε τοπικό επίπεδο, έχοντας κατακτήσει έξι φορές τον τίτλο του Πρωταθλητή στην Α' Κατηγορία Γυναικών που διοργανώνει η Ε.ΚΑ.Σ. Κεντρικής Μακεδονίας και συγκεκριμένα κατά τα έτη: 1991-92 · 1992-93 · 1993-94 · 1996-97 · 2001-02 · 2008-09.

#### Θητείες στη Β' Εθνική

Κατά την αγωνιστική περίοδο 1989-90 ο Φίλιππος συμμετείχε στην πρώτη διοργάνωση του Πρωταθλήματος της Β' Εθνικής Κατηγορίας (η οποία σήμερα δεν υφίσταται πια), με προπονητή τον Δημήτρη Γκίμα. Στην τελική βαθμολογική κατάταξη της χρονιάς βρέθηκε στην 7η θέση.

Τη χρονιά 1997-98 διαγωνίστηκε και πάλι στη Β' Εθνική Κατηγορία, η οποίο εκείνη τη χρονιά έγινε η τρίτη σε σημαντικότητα Εθνική Κατηγορία μετά τη δημιουργία της Α2 Εθνικής. Την ίδια περίοδο ο Φίλιππος έλαβε για πρώτη φορά μέρος στο Κύπελλο Ελλάδος: στην πρεμιέρα απέκλεισε το Φ.Ο. Καρδίτσας με σκορ 51-44, για να ηττηθεί με τη σειρά του στη 2η Αγωνιστική της Β' Φάσης από την Ηλιούπολη με σκορ 35-71.

Την αγωνιστική περίοδο 2002-03, μετά την κατάκτηση του Πρωταθλήματος της Κεντρικής Μακεδονίας την προηγούμενη άνοιξη, ο Φίλιππος συμμετείχε και στην τελευταία διοργάνωση του Πρωταθλήματος της Β' Εθνικής. Στα πλαίσια του Ομίλου Βορρά αντιμετώπισε 11 αντιπάλους, χωρίς να καταφέρει να διακριθεί. Στην τελική βαθμολογική κατάταξη βρέθηκε στη 12η και τελευταία θέση, με απολογισμό 2 νίκες, 19 ήττες και ένα μηδενισμό. Κατά συνέπεια υποβιβάστηκε στο οικείο του τοπικό πρωτάθλημα μετά την ολοκλήρωση των αγωνιστικών του υποχρεώσεων.

#### Επιστροφή στο Πρωτάθλημα Κεντρικής Μακεδονίας (2003 - 2008)

Την αγωνιστική περίοδο 2003-04 ο Φίλιππος διαγωνίστηκε εκ νέου στο τοπικό πρωτάθλημα της Ε.ΚΑ.Σ.ΚΕ.Μ. στο οποίο δήλωσαν συμμετοχή 11 σύλλογοι. Η ομάδα της Βέροιας συγκέντρωσε στη διάρκεια της χρονιάς 15 νίκες και 5 ήττες, όσες και ο Αρχέλαος Κατερίνης. Στην τελική βαθμολογική κατάταξη, βάσει των μεταξύ τους αποτελεσμάτων, ο Φίλιππος βρέθηκε στην 4η θέση, ενώ ο Αρχέλαος τοποθετήθηκε μία θέση υψηλότερα.

Την επόμενη χρονιά, 2004-05, το γυναικείο Πρωτάθλημα διοργανώθηκε με διαφορετικό τρόπο, με τις ομάδες να μοιράζονται σε δύο εξαμελείς Ομίλους. Στο πλαίσιο της Α' Φάσης ο Φίλιππος πρώτευσε στον Όμιλό του, έχοντας σημειώσει 10 νίκες και καμία ήττα. Ακολούθησε διαδικασία Play-offs στην οποία ο Φίλιππος διασταυρώθηκε στα Ημιτελικά με τον Α.Ο.Κ. Γουμένισσας. Σημειώνοντας δύο διαδοχικές νίκες, με σκορ 66-35 και 31-54, η ομάδα της Βέροιας πέρασε στον Μεγάλο Τελικό. Εκεί υπέστη ήττα με ευρεία διαφορά, 60-24, από τον Πιερικό Κατερίνης.

Την περίοδο 2005-06 το Πρωτάθλημα διοργανώθηκε και πάλι σε δύο Ομίλους, πενταμελείς αυτή τη φορά. Μετά από 8 αγώνες, ο Φίλιππος είχε υποστεί μόνο μία ήττα. Την ίδια επίδοση είχε και ο Φ.Ο. Αριδαίας, ο οποίος βάσει των επόμενων κριτηρίων κατάταξης άφησε τον Φίλιππο στη 2η θέση της τελικής κατάταξης. Οι δύο πρώτοι κάθε Ομίλου προκρίθηκαν στα Play-offs που διοργανώθηκαν υπό τη μορφή μίνι Πρωταθλήματος, όπου όλοι αναμετρήθηκαν μεταξύ τους δύο φορές. Με απολογισμό 2 νίκες και 4 ήττες, ο Φίλιππος ολοκλήρωσε τις αγωνιστικές του υποχρεώσεις για τη χρονιά αυτή στην 3η θέση του Πρωταθλήματος Κεντρικής Μακεδονίας.

Την επόμενη χρονιά, 2006-07, η διεξαγωγή του Πρωταθλήματος απλοποιήθηκε. Επτά ομάδες συνέθεσαν ένα κοινό Όμιλο, χωρίς να προβλέπεται διαδικασία Play-offs. Η ομάδα της Βέροιας συνέλεξε 6 νίκες και 6 ήττες, με αποτέλεσμα να καταταγεί στην 4η θέση του τελικού βαθμολογικού πίνακα.

Την επόμενη αγωνιστική περίοδο, 2007-08, συμμετοχή στο Πρωτάθλημα δήλωσαν πάλι επτά ομάδες που συγκρότησαν έναν κοινό Όμιλο. Ο Φίλιππος συγκέντρωσε 10 νίκες και 2 ήττες, με αποτέλεσμα να βρεθεί στη 2η θέση της τελικής βαθμολογίας. Πρωταθλητής αναδείχθηκε ο Α.Ο.Κ. Βέροιας με μία νίκη περισσότερη.

Τη χρονιά 2008-09 το Πρωτάθλημα δεν χαρακτηρίστηκε από ιδιαίτερη ανταγωνιστικότητα εφόσον συμμετείχαν σε αυτό μόλις πέντε σύλλογοι. Τον τίτλο του Πρωταθλητή Κεντρικής Μακεδονίας διεκδίκησαν ο Φίλιππος Βέροιας και ο Πιερικός Αρχέλαος που είχαν συγκεντρώσει από 7 νίκες και 1 ήττα ο καθένας. Βάσει των μεταξύ τους αποτελεσμάτων την κατάκτηση της κορυφής πανηγύρισε ο Φίλιππος.

#### Άνοδος στην Α2 Εθνική και διάλυση

Τον Απρίλιο του 2009 ο Φίλιππος διαγωνίστηκε στο Ειδικό Πρωτάθλημα Ανόδου στην Α2 Εθνική Κατηγορία Γυναικών που διοργανώθηκε ανάμεσα στις Πρωταθλήτριες ομάδες των Ενώσεων Καλαθοσφαίρισης της Βόρειας Ελλάδας. Ειδικότερα, ως πρωταθλητής Κεντρικής Μακεδονίας, διασταυρώθηκε με τις ομάδες: Ιερισσός Χαλκιδικής (Χαλκιδική), Ανάληψη Βόλου (Θεσσαλία), Αρίων Πτολεμαΐδας (Δυτική Μακεδονία) και Ασπίδα Ξάνθης (Ανατολική Μακεδονία και Θράκη). Τελικά η ομάδα της Βέροιας κατάφερε να πετύχει τον στόχο της επιστροφής στα εθνικά πρωταθλήματα.

Την αγωνιστική περίοδο 2009-10, στα πλαίσια του Πρωταθλήματος του Ομίλου Βορρά της Α2 Εθνικής, η ομάδα της Βέροιας συνέλεξε μόλις 1 νίκη σε 26 συνολικά αγώνες. Στην τελική βαθμολογική κατάταξη βρέθηκε στη 14η και τελευταία θέση με συνέπεια να υποβιβαστεί εκ νέου στο τοπικό Πρωτάθλημα. Στα πλαίσια του θεσμού του Κυπέλλου Ελλάδος Γυναικών, στον οποίο συμμετείχε για δεύτερη φορά, ο Φίλιππος αγωνίστηκε μόνο στην Α' Φάση γνωρίζοντας την ήττα από την ομάδα του Ηρακλή Θεσσαλονίκης με σκορ 33-60. Προπονητής της ομάδας τη χρονιά αυτή ήταν ο Παναγιώτης Τρανίδης.

Το ίδιο καλοκαίρι το γυναικείο τμήμα καλαθοσφαίρισης του Φιλίππου Βέροιας διαλύθηκε.

#### Επαναδραστηριοποίηση και άνοδος

Το καλοκαίρι του 2019 ο Φίλιππος επανιδρύθηκε και αγωνίστηκε στο πρωτάθλημα της ΕΚΑΣΚΕΜ την σεζόν 2019-2020 όπου και το κατέκτησε ανεβαίνοντας στη Α2 εθνική κατηγορία. 

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαία Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 1989-90 | 2 | Β' Εθνική | 7 | - |  ? | - | - |  | - | - | – | – | – |
| 1997-98 | 3 | Β' Εθνική |  ? | - |  ? | - | - |  | 2η - Β' Φάσης | 2 | – | – | – |
| 2002-03 | 3 | Β' Εθνική | 12 | Β' Φάση | 2-19 | - | - |  | - | - | – | – | – |
| 2009-10 | 2 | Α2 Εθνική | 14 | - | 1-25 | - | - |  | Α' Φάση | 1 | – | – | – |

### Πρόσωπα

**Προπονητές**| 

| Εθν | Ονοματεπώνυμο |
| --- | --- |
|  | Δημήτρης Γκίμας |
|  | Παναγιώτης Τρανίδης |

 |  |

### Τρέχουσα αγωνιστική περίοδος

Από το καλοκαίρι του 2010 μέχρι την άνοιξη του 2019, το γυναικείο τμήμα καλαθοσφαίρισης του Φιλίππου Βέροιας παρέμεινε ανενεργό.

Τμήματα υποδομής
----------------

Το Τμήμα Νεανίδων του συλλόγου έχει κατακτήσει δύο φορές το αντίστοιχο Πρωτάθλημα που διοργανώνει σε τοπικό επίπεδο η Ένωση Καλαθοσφαιρικών Σωματείων Κεντρικής Μακεδονίας και συγκεκριμένα κατά τα έτη 1991-92 και 1993-94.

Το Τμήμα Κορασίδων έχει διακριθεί σε τρεις περιστάσεις σε τοπικό επίπεδο και ειδικότερα τις χρονιές 1985-86, 1989-90 και 1990-91.

Παραπομπές
----------

1. 1 2 3  «Ένωση Καλαθοσφαιρικών Σωματείων Κεντρικής Μακεδονίας», πληροφορίες στον (παλαιότερο) επίσημο ιστότοπο της Ελληνικής Ομοσπονδία Καλαθοσφαίρισης.
2. 1 2 3 4 5  «Πρωταθλητές Ε.ΚΑ.Σ.ΚΕ.Μ.» Αρχειοθετήθηκε 2014-04-05 στο Wayback Machine. πληροφορίες στον επίσημο ιστότοπο της Ένωσης.
3. 1 2  «Δημήτρης Γκίμας», βιογραφικό στον επίσημο ιστότοπο του συλλόγου.
4. 1 2 3 4  «Πρόγραμμα & Βαθμολογία B' Εθνικής Κατηγορίας Γυναικών (Βορράς) 2002-2003», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
5. 1 2 3  «Πρόγραμμα & Βαθμολογία Α' Κατηγορίας Γυναικών 2003-2004»[*νεκρός σύνδεσμος*], πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας.
6. ↑  «Πρόγραμμα & Βαθμολογία Α' Κατηγορίας Γυναικών (Α' Φάση - Α' Όμιλος) 2004-2005» Αρχειοθετήθηκε 2016-03-04 στο Wayback Machine. πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας.
7. 1 2  «Πρόγραμμα & Αποτελεσματα Ημιτελικών Α' Κατηγορίας Γυναικών (Α' Ζευγάρι) 2004-2005» Αρχειοθετήθηκε 2016-03-04 στο Wayback Machine. πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας.
8. ↑  «Μεγάλος Τελικός Α' Κατηγορίας Γυναικών 2004-2005»[*νεκρός σύνδεσμος*], πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας.
9. 1 2 3  «Πρόγραμμα & Βαθμολογία Α' Κατηγορίας Γυναικών (Α' Φάση - Α' Όμιλος) 2005-2006», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας.
10. 1 2  «Βαθμολογία Α' Κατηγορίας Γυναικών (Β' Φάση) 2005-2006» Αρχειοθετήθηκε 2016-03-04 στο Wayback Machine. πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας.
11. 1 2 3  «Βαθμολογία Α' Κατηγορίας Γυναικών 2006-2007», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας.
12. 1 2 3  «Βαθμολογία Α' Κατηγορίας Γυναικών 2007-2008», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας.
13. 1 2 3  «Βαθμολογία Α' Κατηγορίας Γυναικών 2008-2009», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας.
14. ↑  «Η κλήρωση των μπαράζ ανόδου για την Α2 Βορρά», άρθρο στον ιστότοπο WePlayBall.gr, 6 Απριλίου 2009.
15. 1 2  «Πρόγραμμα & Βαθμολογία A2 Εθνικής Κατηγορίας Γυναικών (Βορράς) 2009-2010», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
16. ↑  «Αποτελέσματα Α2 Βορρά: Φινάλε χωρίς συγκινήσεις» Αρχειοθετήθηκε 2016-03-04 στο Wayback Machine. άρθρο στον ιστότοπο WePlayBall.gr (αναδημοσίευση από τον ιστότοπο PaokMania.gr), 25 Απριλίου 2010.
17. ↑  «Αποτελέσματα Κυπέλλου: Δύσκολη πρόκριση για Παγκράτι, θρίαμβος Λευκάδας!», άρθρο στον ιστότοπο WePlayBall.gr, 11 Οκτωβρίου 2009.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Σ. Φίλιππος Βέροιας, επίσημη ιστοσελίδα του (ανδρικού) τμήματος καλαθοσφαίρισης.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Α.Σ. Φίλιππος Βέροιας |
| --- |
|  |
| Ομαδικά τμήματα | 
Μπάσκετ ανδρών  · Βόλεϊ  · Χάντμπολ ανδρών  · Χάντμπολ γυναικών |
|  |
| Ατομικά τμήματα | 
Στίβος  · Ενόργανη γυμναστική |
|  |
| Ανενεργά τμήματα | 
Μπάσκετ γυναικών  · Άρση βαρών |
|  |
| Έδρες τμημάτων | 
Φιλίππειο Κλειστό Γυμναστήριο |
|  |
| Διάφορα | 
Βέροια  · Φίλιππος Β΄ της Μακεδονίας |

 |